Jerry Lee Lewis

Lapsepõlv

Jerry Lee Lewis sündis 29. septembril 1935 Ferriday Louisianas Elmo Lewise ja Mamie Ethel Lewise pojana. Klaverit hakkas ta õppima 8-aastaselt ja oma sõnade järgi sai ta selle selgeks vaid kahe nädalaga. Kuna poiss oli üsna püsimatu, panid vanemad ta kristlikusse kooli, kust ta aga peagi välja visati, kuna mängis seal ükskord Jumalale oodi boogie-woogie stiilis.

1950. aastatel

1952. aastal abiellus ta esimest korda. Enne, kui jõudis abielu lahutatud, abiellus ta juba järgmise naisega. 23 päeva pärast eelmine abielu lahutati. Järgmisel aastal sündis neil aga uue naisega poeg Jerry Lee Lewis juunior ja 1956. aastal poeg Ronnie Guy Lewis.
Lauljakarjääri alustas Jerry Lee Sam Phillipsi Sun stuudios Memphises Tennessee osariigis 1954. aastal. Muusikastiili poolest mängis ta peamiselt kantrit, boogie-woogie't ja rock'n'roll'i... kõik klaveril. Jerry Lee on tuntud eelkõige oma mängustiili poolest. Hiljem live-kontsertidel kasutas ta klahvide vajutamiseks jalgu, tagumikku, küünarnukke jne, kolkis klaveri liikuvaid osi, vahel kiskus neid küljest, samuti lõhkus järjekindlalt toolijalgu. Ja kõige selle juurde kuulusid närvilised klaverisoolod. Klaverimäng sai alatiseks uue tähenduse, tulles 1957. aasta märtsis välja enneolematu looga "Whole Lotta Shakin' Goin' On" ning peagi valmis ka tema suurim hitt "Great Balls of Fire".
1958. aastal said hittideks tema ,,Breathless ja ,,High School Confidential, seejärel suundus ta Suurbritannia turneele, kus ta pärast kolme kontserti välja vilistati skandaali tõttu, mis ümbritses tema hiljutist abiellumist oma 13-aastase sugulase Myra Gale Browniga. Tolleaegne ühiskond mõistis selle aga pikemalt mõtlemata hukka ja päevapealt oli saanud 100 000 dollarit kontserti eest teenivast artistist 100 dollarit öö eest teenivaks kõrtsimänguriks. Siiski keeldus ta kategooriliselt naisest loobumisest. 1959. aastal sündis neil poeg Steve Allen Lewis, kes aga hukkus 1962. aastal.

1960. aastatel

1963. aastal sündis neil tütar Phoebe Allen Lewis. Ettearvamatu käitumise poolest tuntud Lewis ilmus rohkem kui üks kord Elvise koju Gracelandis, laetud püstol taskus. Johnny Cash kommenteeris seda omamoodi: ,,Ta ei suhtunud Elvisesse halvasti. Ta lihtsalt suhtus.
Kolinud Suni plaadifirma alt Amashi alla, pani Lewis kõigepealt märgi maha looga ,,Pen and Paper", mis ta 1964. aastal USA kantriedetabelisse tõi. Seejärel, 5. aprillil, avaldas ta LP ,,Live" at the Star-Club, Hamburg. ,,See ei ole album," vaimustus ajakiri Rolling Stone ,,see on kuriteokoosseis - Jerry Lee Lewis lömastab oma rivaalid 13-loolise seeriaga, mis on kui üks pikk krambihoog." Plaadil on ka Elvise ,,Hound Dog" ja Ray Charlesi ,,What'd I say".
Jalad alla sai Jerry Lee alles kuuekümnendate keskpaigas alustades uut karjääri kantrilauljana. Edu kõrvalt hakkas Jerry Lee aga pruukima piiramatus kogustes alkoholi ja narkootikume.

1970. aastatel

1970. aastal, saabus ka lahutus Myrast. Samal aastal suri ka Jerry Lee ema Mamie. 1973. aastal hukkus tema vanem poeg Jerry Lee Lewis juunior. 1979. aastal suri isa Elmo.

1980. aastatel

1981. aastal sattus Jerry Lee haiglasse, kus anti pääsemislootust 50%.
Jerry Lee neljas naine uppus 1982. aastal, viies naine suri metadooni ületoosi tõttu 1983. aastal. Alkohol ja narkootikumid oleksid 1985. aastal tapnud ta enda, kuid pääses napilt eluga.

1990. aastatel

1996. aastal elas ta üle südamerabanduse. 2003. aastal lahutas ta oma kuuendast naisest, mis sai lõplikult teoks 2005. aastal. Abielust jäi 1987. aastal sündinud poeg Jerry Lee Lewis III.

1990. aastatel

1993. aastal sündis ka uue, kuid seekord mitteametliku naise Bonny Lee Backleyga tütar Jeri Lee Lewis.